Reykjavíkurborg óskaði eftir að póstnúmerið 102 yrði tekið upp í Reykjavík . Breytingin tekur gildi þann 1. október . Frá og með 1. október næstkomandi verður póstnúmerið 102 tekið upp fyrir Vatnsmýri . Þá mun sá hluti póstnúmers 101 sem er sunnan Hringbrautar breytast í póstnúmerið 102 . Mörk fyrir póstnúmer 105 og 107 haldast óbreytt . Póstnúmerið 102 er tekið upp að frumkvæði Reykjavíkurborgar sem óskaði þess fyrr á árinu að það yrði tekið upp á viðkomandi svæði en þar á sér stað mikil uppbygging um þessar mundir . „ Reykjavíkurborg óskaði eftir að við myndum taka upp póstnúmerið 102 fyrr á árinu en stórt og mikið hverfi er í uppbyggingu á því svæði sem um ræðir . Við töldum mjög mikilvægt að bregðast við þessari beiðni frá borginni . Einhverrar óánægju hefur gætt meðal íbúa á þessu svæði vegna breytingarinnar en ég vil taka það fram að breytingar á póstnúmerum hafa almennt ekki áhrif á viðskiptavini þegar kemur að dreifingu pakka og bréfa . “ Á sama tíma verða gerðar nokkrar breytingar á landsbyggðinni en helsti tilgangur þeirra er að afmarka sveitarfélög með sérstökum póstnúmerum og einfalda þannig flokkun og dreifingu . Þá verða einnig gerðar nokkrar minniháttar breytingar í póstnúmerum á höfuðborgarsvæðinu . Hægt er að skoða landfræðileg mörk póstnúmera hér :